Showell

Showell on myyntityötä tukemaan kehitetty Sales Enablement -ohjelmisto, jota käytetään myyntimateriaalien keskitettyyn hallintaan, esittämiseen kasvokkain ja etänä, sekä aineistojen jakamiseen. Lisäksi se sisältää analyytikan, jonka avulla voidaan seurata mm. mitä materiaaleja käytetään eniten ja kenen toimesta.

Toiminta  
Showell on alansa johtava yritys Suomessa. Viimeisimmän vahvistetun tilinpäätöksen mukaan yhtiön liikevaihto oli lähes 2 miljoonaa euroa.

Historia

2011-2012 
Showell perustettiin Jyväskylässä vuonna 2012. Yhtiön alkuperäinen nimi oli Showell Applications Oy. Se sai alkunsa perustajansa ja toimitusjohtajansa Sami Sunin saamasta oivalluksesta erään asiakastapaamisen jälkeen vuonna 2011. Samoihin aikoihin perustettiin myös muita vastaavia ohjelmistoja. Yhtiön muita perustajia olivat Juha Suni, Markus Lehto ja Valu Digital Oy, joka myös vastasi tuotekehityksestä useiden vuosien ajan. Showellin ensimmäisiä asiakkaita olivat mm. Valtra ja Nordic Investment Bank.

2013-2018 
Showellin ensimmäinen versio julkaistiin 2013 iPadille Applen App Store sovelluskaupassa. Vuosien 2013-2018 aikana ohjelmistoa kehitettiin mm. julkaisemalla versiot Androidille Google Play -kaupassa ja Windows-laitteille Microsoft Storessa. Showell käynnisti pääomasijoituksen hakemisen 2018 ja osallistui Jyväskylässä järjestettyyn Business Rally -tapahtumaan, joka keräsi joukon kansainvälisiä pääomasijoittajia yhteen.

2019- 
2019 Showell onnistui keräämään miljoonan euron pääomasijoituksen kansainväliseen kasvuun. Kierroksen suurin sijoittaja oli Trind Venture. Lisäksi Showell haki ja sai EU-tukea kansainvälistymiseen.

Pääomasijoituksen avulla yhtiön kansainvälistymistä kiihdytettiin mm. palkkaamalla lisää henkilöstöä. Yritys onnistui rekrytoimaan Suomeen muuttaneita ulkomailla syntyneitä henkilöitä ja työllistämään heitä mm. myyntityössä. 

Showell valitsi strategiakseen etämyynnin ja Suomesta ulkomaille tapahtuvan myyntityön sen sijaan, että olisi avannut myyntitoimistoja eri maihin. Tämä valinta osoittautui hyväksi Koronan aiheuttamien muutosten. Etätyöskentelyn yleistyminen edesauttoi ja nopeutti Showellin kasvua. 2021 Showell työllisti suoraan tai välillisesti jo 35 henkilöä, joista lähes kolmannes oli ulkomaisia työntekijöitä. Yritys myös julkaisi ilmaisversion ohjelmistostaan kesällä 2021 ja äänestettiin 2. sijalle "product of the day" äänestyksessä Product Hunt verkkopalvelussa. Vuonna 2023 Showellin asiakkaita ovat mm. Kubota, Metsä Group, Ponsse ja Sandvik.

Tunnustukset 
2018 Yritykselle myönnettiin Design From Finland merkki. Käyttäjäarvioihin perustuvaa verkkopalvelua ylläpitävä G2 myönsi 2022 Showellille "High Performer" tunnustuksen. Tammikuun 2023 loppuun mennessä Showell on kerännyt palveluun jo yli 170 käyttäjäarviota keskiarvolla 4.5/5.

Lähteet 

Suomalaiset ohjelmistoyritykset
Jyväskyläläiset yritykset